**ΠΑΡΑΡΤΗΜΑ Γ’**

***ΦΥΛΛΟ ΣΥΜΜΟΡΦΩΣΗΣ ΕΠΙ ΤΩΝ ΤΕΧΝΙΚΩΝ ΠΡΟΔΙΑΓΡΑΦΩΝ***

|  |  |  |  |  |
| --- | --- | --- | --- | --- |
| **Φύλλο συμμόρφωσης επί των τεχνικών προδιαγραφών, ειδών υπόδησης**  **(90 ζευγών αρβύλων, ανδρικών & γυναικείων) για Τελωνειακούς υπαλλήλους** | | | | |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **1** | **Πρότυπα εφαρμογής:**  Τα υποδήματα ασφαλείας (άρβυλα) πρέπει να είναι κατασκευασμένα σύμφωνα με το πρότυπο **EN ISO** 20345:2011, Personal Protective Equipment – Safety Footwear, και να ικανοποιούν κατ΄ ελάχιστο όλες τις υποχρεωτικές απαιτήσεις αυτού καθώς και τα χαρακτηριστικά και τις πρόσθετες απαιτήσεις που επισημαίνονται στη συνέχεια. | **ΝΑΙ** |  |  |
| **2** | **Απαιτήσεις Απόδοσης**  Σύμφωνα με το παραπάνω πρότυπο, τα υποδήματα ασφαλείας θα πρέπει να έχουν τα ακόλουθα χαρακτηριστικά/ιδιότητες:  **α)** Προστατευτικό δακτύλων αντοχής σε πρόσκρουση έως **200 J** και σε συμπίεση τουλάχιστον **15 kN**.  **β)** Κλάση **Ι** (Classification I: Footwear made from leather and other materials, excluding all-rubber or all-polymeric footwear).  **γ) Απαιτήσεις απόδοσης στην ασφάλεια: “S3”**, το οποίο περιλαμβάνει όλες τις υποχεωτικές βασικές απαιτήσεις του προτύπου και επιπλέον τις ακόλουθες:  • Κλειστή φτέρνα (Closed seat region)  • Αντιστατικές ιδιότητες (Antistatic properties). Ηλεκτρική αντίσταση **105 – 109 Ω**, σύμφωνα με την μέθοδο του προτύπου **EN ISO 20344**, παρ **5.10. ESD** πιστοποιημένο **S’YMFVNA** με **EN 61340-4-3.**  • Απορρόφηση μηχανικής ενέργειας στην φτέρνα (Energy absorption of seat region).  • Υδατοπερατότητα και απορρόφηση νερού (Water penetration and water absorption).  • Επιπλέον ασφάλεια ενάντια σε κινδύνους διάτρησης.  • Ανάγλυφος σχεδιασμός της σόλας.  **δ)** Αντιολισθητική προστασία επιπέδου **“SRC”** (Slip resistance on ceramic tile floor with **“SLS”** and on steel floor with glycerol).  **ε)** Επιθυμητός τύπος εσωτερικής σόλας: **3** (**EN ISO 20345**, table 3, option 4, insole present, full insock, removable and washable).  *Όλες οι παραπάνω απαιτήσεις πρέπει να αποδεικνύεται ότι πληρούνται με την διενέργεια των αντίστοιχων δοκιμών που περιγράφει το* ***EN ISO*** *20344:2004.* | **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ** |  |  |
| **3** | **Απαιτήσεις ποιότητας Υλικών & Κατασκευής**  **α)** Η εξωτερική επένδυση των υποδημάτων ασφαλείας θα είναι από δέρμα εξαιρετικής ποιότητος αδιάβροχο (δέρμα πάχους το λιγότερο 1,8 mm) και ανθεκτικό σε οξέα, βάσεις και οργανικούς διαλύτες. Το δέρμα θα πρέπει να έχει υποστεί ειδική επεξεργασία έτσι ώστε να αντανακλά την ηλιακή ακτινοβολία και να αποτρέπει την αύξηση της θερμοκρασίας εσωτερικά του υποδήματος.  **β)** Η εσωτερική επένδυση των υποδημάτων θα πρέπει να είναι κατά το δυνατόν από φυσικά υλικά, ώστε να επιτρέπουν τον αερισμό και την αναπνοή του ποδιού, να μην δημιουργούν αλλεργίες και να έχουν αντιβακτηριδιακή επεξεργασία. Επίσης να φέρουν εσωτερικά διαπνέουσα μεμβράνη αδιαβροχοποίησης που να προσδίδει στεγανότητα του υποδήματος, με πιστοποίηση **“WR”** σύμφωνα με το πρότυπο **EN ISO 20345:2011**. Η διαπνοή και η κυκλοφορία του αέρα από το εσωτερικό του υποδήματος προς τα έξω να υποστηρίζεται από ειδικά διαμορφωμένους αεραγωγούς.  **γ)** Η σόλα των υποδημάτων να είναι από ειδικό συνδυασμό δύο στρωμάτων (μαλακή εσωτερικά – σκληρή εξωτερικά), εκ των οποίων το κάτω τμήμα να είναι κατασκευασμένο από ειδικό καουτσούκ (Rubber) το οποίο προσφέρει άριστη πρόσφυση σε κάθε έδαφος, μέγιστη αντοχή στις τριβές και το επάνω τμήμα να είναι κατασκευασμένο από πολυουρεθάνη (PU), που ενεργεί στην απόσβεση κραδασμών και του βάρους και συγχρόνως προσφέρει άνεση στον χρήστη. Η σόλα θα είναι θερμοκολλημένη με τον δερμάτινο σκελετό του υποδήματος περιμετρικά, εξασφαλίζοντας το αδιάβροχο της όλης κατασκευής. Επίσης θα πρέπει να φέρει πιστοποιήσεις **“HI” (**Heat Insulation) και “**CI” (**Cold Insulation) σύμφωνα με το πρότυπο **EN ISO 20345:2011** έτσι ώστε να διασφαλίζεται η καταλληλότητα χρήσης τόσο σε παγωμένο έδαφος τον χειμώνα όσο και σε ζεστό έδαφος κατά την καλοκαιρινή περίοδο.  **δ) Το χρώμα των υποδημάτων να είναι μαύρο.**  **ε)** Η γλώσσα να είναι μόνιμα στερεωμένη εκατέρωθεν του ανοίγματος με ραφή, προσδίδοντας στεγανότητα και ευκολία κατά την χρήση.  **στ)**Το δέσιμο θα γίνεται με κορδόνι υψηλής αντοχής και ποιότητας, το οποίο θα διέρχεται από τρύπες με ανεξάρτητα θυλάκια εκατέρωθεν της γλώσσας, ενώ θα υπάρχει η δυνατότητα διαφορετικής προσαρμογής δεσίματος στο πέλμα-κουτουπιέ και διαφορετική στο πόδι-καλάμι, έτσι ώστε το υπόδημα να μπορεί να προσαρμοστεί άριστα σύμφωνα με την ανατομία πέλματος του εκάστοτε χρήστη. Οι δύο ζώνες προσαρμογής των κορδονιών θα πρέπει να διαφοροποιούνται με κλιπ δεσίματος ασφαλείας. Επιπρόσθετα τα κορδόνια θα πρέπει να μπορούν να σφίξουν στο επάνω τμήμα με ειδικό κλιπ ταχείας ρύθμισης.  **ζ)** Ο σχεδιασμός της σόλας αλλά και το υλικό κατασκευής να είναι έτσι ώστε με ευκολία να προσαρμόζεται στην μορφολογία του δαπέδου προσφέροντας αντιολισθητική συμπεριφορά σε επιφάνεια με λάδια, χημικά, διαλύτες κ.λπ..  **η) Η σόλα να είναι ανθεκτική στα πετρελαιοειδή (**oil resistant) και στα καύσιμα, να φέρει πιστοποίηση **“FO” σύμφωνα με το πρότυπο EN ISO 20345:2011**, αλλά και σε οξέα, βάσεις, οργανικούς διαλύτες και θερμοκρασίες μέχρι **150ο C**, να φέρει πιστοποίηση “**HRO” σύμφωνα με το πρότυπο EN ISO** 20345:2011.  **θ)** Η υψηλή ποιότητα των υλικών κατασκευής, ο σχεδιασμός και η ανατομία, το ελαφρύ της όλης κατασκευής θα αποτελέσουν σημαντικά κριτήρια κατά την αξιολόγηση των υποδημάτων-αρβύλων ασφαλείας  **ι)** Η κατασκευή του υποδήματος προσφέρει προστασία και άριστη εφαρμογή στην περιοχή του αστραγάλου με εσωτερική αφρώδη επένδυση. Επιπρόσθετα, το προστατευτικό ένθετο των δακτύλων αλλά και του πέλματος είναι από συνθετικό υλικό μη μεταλλικό.  **ια)** Τα προσφερόμενα υποδήματα κατασκευάζονται σε μεγέθη από EU 35 - EU 51 έτσι ώστε να μπορούν να καλύψουν την κάθε ανάγκη που μπορεί να προκύψει. | **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ** |  |  |
| **4** | **Απαιτήσεις Σήμανσης**  α) Σήμα πιστοποίησης “CE”.  β) Σήμα ταυτοποίησης του κατασκευαστή.  γ) Χαρακτηρισμός τύπου (του προϊόντος), που δίνει ο κατασκευαστής.  δ) Ημερομηνία κατασκευής (τουλάχιστον τρίμηνο και έτος).  ε) Το σύμβολο “S3” που αντιστοιχεί στην προστασία που παρέχεται.  στ)Το σύμβολο “SRC” που αντιστοιχεί στην αντιολισθητική προστασία που παρέχεται.  ζ) Το σύμβολο “HRO” που αντιστοιχεί στην προστασία από υψηλές θερμοκρασίες που παρέχεται.  η) Το σύμβολο “HI” που αντιστοιχεί στην προστασία θερμικής μόνωσης από ζέστη που παρέχεται.  θ) Το σύμβολο “CI” που αντιστοιχεί στην προστασία θερμικής μόνωσης από κρύο που παρέχεται.  ι) Το σύμβολο “WR” που αντιστοιχεί στην προστασία αδιαβροχοποίησης που παρέχεται.  ια) Το σύμβολο “ESD” που αντιστοιχεί στην ηλεκτροστατική προστασία που παρέχεται.  ιβ) Μέγεθος υποδήματος.  ιγ) Ο κατασκευαστής να διαθέτει ISO 9001 και EN 140001 | **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ**  **ΝΑΙ** |  |  |
| **5** | Χρόνος Παράδοσης | **2 μήνες** |  |  |

***ΣΗΜΕΙΩΣΕΙΣ :***

**(α)** Ο Χρόνος Παράδοσης του συμβατικού υλικού ορίζεται σε δύο (2) μήνες από την ημερομηνία δημοσίευσης της σύμβασης στο ΚΗΜΔΗΣ.

**(β)** Ο Τόπος Παράδοσης του συμβατικού υλικού ορίζεται : η αποθήκη της Τελωνειακής Περιφέρειας Αττικής, Ακτή Κονδύλη 32, Πειραιάς.

**(γ)** Απαιτείται η προσκόμιση πιστοποιητικών που αναφέρονται στις Τεχνικές προδιαγραφές του παραρτήματος Α’ της παρούσας πρόσκλησης για την διαπίστωση της πλήρωσης των απαιτήσεων που αναφέρονται στις τεχνικές προδιαγραφές των υλικών. Τα πιστοποιητικά αυτά και δείγμα υλικού, θα προσκομισθούν και θα κατατεθούν μαζί με τις προσφορές.

**(δ)** Οι πίνακες με τα μεγέθη των προς προμήθεια ειδών θα δοθούν μετά την οριστικοποίηση από την Υπηρεσία των υπαλλήλων που θα κάνουν χρήση ***και οπωσδήποτε πριν την υπογραφή της σύμβασης***.

Η σύμβαση θα περιλαμβάνει τους ως άνω πίνακες στο παράρτημα αυτής, των τεχνικών προδιαγραφών.

Ημερομηνία: / / 2018

**Ο Δηλών**

(Υπογραφή)